Source: https://www.zakonypreludi.sk/zz/1952-15
Timestamp: 2019-05-20 17:14:43+00:00
Document Index: 1834411

Matched Legal Cases: ['§ 1', '§ 14', '§ 38', '§ 22', '§ 38', '§ 3', '§ 2', '§ 9', '§ 7', '§ 8', '§ 3']

15/1952 Zb. Nariadenie na vykonanie zákona č. 8/1952 Sb. o ochranných známkach a chránených vzoroch | Aktuálne znenie
15/1952 Zb.
Nariadenie č. 15/1952 Zb.Nariadenie na vykonanie zákona č. 8/1952 Sb. o ochranných známkach a chránených vzoroch
Čiastka 9/1952
Platnosť od 03.05.1952 do31.12.1988
Vládne nariadenie č. 48/1953 Sb. zrušuje ustanovenia nariadenia ministra č. 15/1952 Sb., pokiaľ sú tieto v rozpore s ustanoveniami tohto vládneho nariadenia, a to dňom 8. júna 1953.
Prvá časť. - Ochranné známky. (§ 1 - § 14)
Tretia časť. - Spoločné ustanovenia.
Diel III. - Záverečné ustanovenie. (§ 38 - § 22)
zo dňa 15. apríla 1952
na vykonanie zákona č. 8/1952 Sb. o ochranných známkach a chránených vzoroch.
Minister-predseda Štátneho úradu plánovacieho po dohode so zúčastnenými členmi vlády nariaďuje podľa § 38 zákona č. 8/1952 Sb., o ochranných známkach a chránených vzoroch (ďalej len zákon):
Prihláška ochrannej známky.
(1) Prihláška ochrannej známky podáva sa na Úrade pre vynálezy a zlepšovacie námety písomne. V prihláške treba uviesť názov a sídlo (meno, priezvisko a bydlisko) prihlasovateľa, predmet podnikania, znenie, poprípade opis známky a výpočet výrobkov alebo tovaru (ďalej len výrobky), pre ktoré má ochranná známka byť zapísaná.
(2) Prihláška smie obsahovať len jednu ochrannú známku.
(1) K prihláške treba pripojiť:
a) doklad o názve podniku a predmete podnikania;
b) tlačový štoček ochrannej známky v tvare hranola o rozmeroch dĺžky a šírky 15 až 100 mm a tlačovej výšky 24 mm; pri priestorových známkach štoček ich plošného zobrazenia;
c) 10 odtlačkov štočku; ak ide o ochrannú známku vo farebnom zhotovení, 2 odtlačky štočku a 10 farebných vyhotovení známky; pri priestorových známkach jedno pôvodné vyhotovenie známky a 10 odtlačkov štočku; ak ide o ochrannú známku priestorovú vo farebnom zhotovení, 2 odtlačky štočku a 10 plošných farebných zobrazení známky;
d) 6 prieklepom vyhotovených zoznamov, ak výpočet výrobkov obsahuje viac než 10 údajov.
(2) Ak ide o ochrannú známku utvorenú zo slov, písmen alebo číslic, netreba predkladať ani odtlačky ani štoček, okrem prípadu, ak ochrannú známku majú tvoriť slová, písmená alebo číslice vo zvláštnom zhotovení.
Ak žiada prihlasovateľ o zápis ochrannej známky na základe zápisu v cudzine, pripojí namiesto dokladu o názve podniku a predmete podnikania osvedčenie o zápise ochrannej známky v cudzine potvrdené kompetentným úradom. Úrad pre vynálezy a zlepšovacie námety môže uložiť prihlasovateľovi, aby v určenej lehote predložil overený preklad tohto osvedčenia.
(1) Ak uplatní prihlasovateľ právo prednosti podľa ustanovení medzinárodných dohovorov, musí už v prihláške uviesť čas prihlášky, z ktorej odvodzuje právo prednosti, a krajinu, v ktorej táto prihláška bola podaná.
(2) Do troch mesiacov od podania prihlášky musí prihlasovateľ svoje právo prednosti preukázať potvrdením o prihláške známky, z ktorej odvodzuje právo prednosti. Úrad pre vynálezy a zlepšovacie námety môže uložiť prihlasovateľovi, aby v určenej lehote predložil overené preklady tohto potvrdenia.
(3) Úrad pre vynálezy a zlepšovacie námety nezapíše ochrannú známku, prihlásenú podľa odseku 1, dokiaľ prihlasovateľ nepredloží osvedčenie uvedené v § 3.
Ak má prihláška ochrannej známky nedostatky, vyzve Úrad pre vynálezy a zlepšovacie námety prihlasovateľa, aby nedostatky v určenej lehote odstránil. Ak prihlasovateľ tejto výzve nevyhovie, Úrad pre vynálezy a zlepšovacie námety prihlášku odmietne.
(1) Úrad pre vynálezy a zlepšovacie námety riadne prihlásenú známku preskúma, či je spôsobilá na zápis (§ 2 zákona).
(2) Ak Úrad pre vynálezy a zlepšovacie námety po preskúmaní zistí, že známka je spôsobilá na zápis, zapíše ju do registra ochranných známok, vydá prihlasovateľovi osvedčenie o zápise a oznámi jej zápis v Zbierke ochranných známok a chránených vzorov; inak prihlášku zamietne.
Ak zistí Úrad pre vynálezy a zlepšovacie námety, že prihlásená známka, ktorá je inak na zápis spôsobilá, je rovnaká ako známka pre výrobky toho istého druhu už zapísaná, alebo že je s ňou zameniteľná, upozorní na to prihlasovateľa a zároveň ho vyzve, aby sa v určenej lehote vyjadril, či trvá na prihláške. Ak prihlasovateľ prihlášku neodvolá, bude známka zapísaná.
(1) Zápis ochrannej známky v registri obsahuje poradové číslo registra, čas prihlášky a deň zápisu, znenie ochrannej známky alebo jej pôvodné vyhotovenie, pri známke priestorovej jej plošné zobrazenie, názov a sídlo (meno, priezvisko a bydlisko) prihlasovateľa, predmet podnikania a zoznam výrobkov, pre ktoré je známka zapísaná.
(2) Pôvodné vyhotovenia priestorových ochranných známok sú súčasťou registra.
Osvedčenie o zápise ochrannej známky obsahuje všetky údaje obsiahnuté v zápise do registra. Na žiadosť sa v osvedčení vyznačia i zmeny neskoršie v registri urobené.
Prevod ochrannej známky.
(1) Žiadosť o prevod známky a žiadosť o súhlas na prevod známky (§ 9 ods. 1 zákona) podávajú sa na Úrade pre vynálezy a zlepšovacie námety písomne.
(2) V prípade prevodu známky s podnikom treba preukázať, že došlo k prevodu podniku.
(3) K žiadosti o súhlas na prevod známky treba pripojiť doklad preukazujúci, že došlo k novému usporiadaniu doterajšej hospodárskej činnosti podniku.
Úrad pre vynálezy a zlepšovacie námety udelí súhlas na prevod ochrannej známky vtedy, ak v dôsledku nového usporiadania hospodárskej činnosti podniku, najmä v dôsledku zmeny výrobno-organizačnej alebo obchodno-organizačnej, prejde výroba alebo predaj predmetov známkou chránených s podniku, pre ktorý je známka zapísaná, na podnik iný.
Prevod ochrannej známky zapíše sa do registra ochranných známok a oznámi sa v Zbierke ochranných známok a chránených vzorov.
Obnova zápisu ochrannej známky.
(1) O obnovu zápisu ochrannej známky (§ 7 zákona) žiada sa na Úrade pre vynálezy a zlepšovacie námety písomne; v žiadosti treba uviesť číslo registra, pod ktorým je známka zapísaná, a znenie, poprípade opis známky. Ak sa žiada pri obnove zápisu o rozšírenie zoznamu výrobkov známkou chránených alebo ak sa obmedzuje počet chránených výrobkov (§ 8 ods. 2 a 3 zákona), treba k žiadosti pripojiť 6 ich zoznamov vyhotovených prieklepom.
(2) Ak sa žiada o obnovu známky zapísanej na základe zápisu v cudzine (§ 3), treba k žiadosti o obnovu pripojiť potvrdenie o trvaní ochrany vydané kompetentným úradom tejto krajiny.
Obnova zápisu ochrannej známky sa zapíše do registra ochranných známok a oznámi sa v Zbierke ochranných známok a chránených vzorov.
Toto nariadenie nadobúda účinnosť dňom 1. apríla 1952.
(1) Zrušujú sa ustanovenia nariadenia ministra-predsedu Štátneho úradu plánovacieho č. 15/1952 Sb., na vykonanie zákona o ochranných známkach a chránených vzoroch, pokiaľ sú v rozpore s nariadením č. 48/1953 Sb.